Den Vest-Sjællandske Avis, 1825-07-15
Fra Madrid meldes under 23de Junii, at Politiet har maattet anvende Magten for at bringe General Aymerich til at begive sig til Kadix. Alt var roligt i Hovedstaden, hvorhen Kongen havde begivet sig fra Aranjues. Den nye General-Kaptain, General Pezuela, har udsendt en befaling til at afvæbne alle de Frivillige i hele Kastilien med Undtagelse af saadanne, som viste Disciplin og Orden, dog paa den Betingelse at Øvrigheden paa ethvert Sted skulde staae til Ansvar for dem. Den 22de blev paa Kongens Befaling debatteret i en Junta af Generaler og Øvrighedspersoner angaaende de Frievilliges fuldkomne Opløsning (dette var allerede tidligere General Crurs Plan, hvorved det gik meget varmt til Nogle vilde, at denne Forholdsregel skulde fuldbyrdes over den hele Halvøe i en og samme Time, men General Casta nos var af den Mening, at man blot behøvede at afskaffe den Afkortning i deres Brødration, som hidtil er skeet for deraf at besørge deres Klæder, saa vilde snart det største Antal af disse Frievillige, der kuns bestaaer af Pøbel, af sig selv træde ud af Mangel paa Klæder eller Uniform. Med Undtagelse af Dommere og andre offentlige Ansatte skulle derimod alle Bosiddende forpligtes til igien at indtræde i dette Korps, og man vilde da erholde en fortræffetig Borgergade. Dette Forslag er derpaa gaaet ind til Hs. Majestæts Erklæring. Kongen af Preussen har under 28de Mai ladet følgende Kabinets=Ordre udgaae til Statsministeren, Baron v. Altenstein. Ved det bestandige Ønske, som levende har beskiæftiget Mig, at give den evangeliske Kirke i Mine Stater det oprindelige Lærebegreb, hvilket den skylder Tilværelse og Liv, ved en almindelig, ægte Bibelsk, Agende, overeensstemmende med de ældste Kirkeanordninger, og derved at beskytte Mine troe evangeliske Undersaatter imod Farerne og Misbrugene af en regelløs, Tvivlesyge og Jndifferentismus avlende, Vilkaarlighed, og igien at frembringe den tabte Aands enighed i Menighedernes Samfund, har Jeg med stort Velbehag seet af Deres, ved forrige Aars Slutning aflagde, Jndberetninger, at dette vigtige Anliggende befinder sig i en levende, fremadskridende Bevægelse, da flere Provinser, især Pommern og Saxen, næsten heelt igiennem, andre i stor Fleerhed, og overhovedet, at af 7782 evangeliske Kirker, som befinde sig i Mine Stater, have 5343 antaget den fornyede og af mig anbefalede Agende. De Konsistorier, Superintendenter og Præster, som begreb Sagens Vigtighed, Tidens Trang og Mit rene Øiemed, som lode sig det guddommelige Værks Befordring med heldig Udfald være magtpaaliggende, og derved have givet Mig et glædeligt Beviis paa deres Tiltroe til Mine Hensigter, ville baade nu og i Fremtiden vorde anseet i Landets evangeliske Kirke for Mænd, der rigtig fatte, hvad der er nødvendigt, og skulle som saadanne forblive i Min Erindring. Ved et Anliggende, der i sit heldbringende Øiemed, i sine simple Midler, ligesom og i sin ved Erfaringen stadfæstede Velsignelse, ifølge den hellige Skrifts og Reformationens Grundsætninger, ligger saa klart for Øinene, tvivler Jeg ikke paa, at de øvrige Præster og Menigheder ogsaa ville følge efter, da de vistnok blot af Uvidenhed og Misforstaaelse endnu ikke have antaget den fornyede Agende, og Jeg paalægger Dem derfor, at lade dette bekiendtgiøre i alle Regieringens offentlige Tidender. Frederich Vilhelm.